หนูมีอะไรกับแฟน อสุจิไม่หลั่งใน ไม่หลั่งนอกแต่ไม่ได้ใส่ถุง แต่กินยาคุม 1 เม็ด กินวันที่4 หลังจากมีเพศสัมพันธ์ จะส่งผลให้ท้องไหมค่ะ หลังจากกินยาไม่เกิดอาการอะไรเลยค่ะ แต่กินยังไม่ถึงอาทิตย์ค่ะ จะส่งผลอะไรไหมค่ะถ้าจะกินอีก1เม็ด
สวัสดีค่ะ หากไม่ได้ใส่ถุงยางอนามัย แต่ไม่ได้หลั่งใน มีโอกาสตั้งครรภ์น้อย แต่ไม่ใช่ 0 คาดว่าการมีเพศสัมพันธ์ลักษณะดังกล่าวมีโอกาสตั้งครรภ์ได้ 4-20%ไม่แน่ใจว่ายานี้หมายถึงยาคุมกำเนิดฉุกเฉินใช่หรือไม่ ถ้าใช่ ควรกินให้ครบ 1 หรือ 2เม็ดตามที่ฉลากยากำหนดภายใน 72 ชั่วโมงหลังมีเพศสัมพันธ์ หากผ่านมา 1 อาทิตย์แล้วจะไม่มีข้อบ่งชี้ในการใช้ยาอีกต่อไปแนะนำสังเกตประจำเดือนครั้งถัดไป หากมาช้ากว่า 35 วัน ควรไปพบแพทย์หรือซื้อชุดตรวจการตั้งครรภ์ทางปัสสาวะมาตรวจเองเบื้องต้น การคุมกำเนิดควรใช้ถุงยางอนามัย หรือยาคุมแบบแผงรายเดือนเพื่อป้องกันไว้ก่อน